[{"text_idx": "#000001", "text": "Yn gynnar ym 1891 yr oedd D.L. Moody yn cynnal ymgyrch yng Nghaerdydd ac yn llenwi capel enfawr Wood Street i\u2019r ymylon, hyd yn oed am saith o\u2019r gloch y bore. Mynnodd Pugh fynd i weld Moody yn nhy\u0302 Richard Cory, lle\u2019r oedd yn lletya. Gwnaeth gryn argraff ar yr Americanwr a cheisiodd gael gan Pugh ddychwelyd i weithio gydag ef yn Chicago. \u201cNa\u201d, meddai Pugh, \u201cCaerdydd yw Chicago Cymru.\u201d"}, {"text_idx": "#000003", "text": "Ond yr oedd wedi dysgu rhai gwersi oddi wrth Moody ac ym Mai 1891 cychwynnodd Fudiad Efengylaidd Caerdydd ar bwys gwaith dur East Moors. Cofiodd fod pabell segur gan w\u0302r o\u2019r enw Seth Joshua a gafodd drA\u0303\u00b6edigaeth o dan ei bregethu ym Mhontypridd a gofynnodd i Joshua ddod i Gaerdydd a\u2019i babell gydag ef. Agorwyd yr ymgyrch yn East Moors yn y babell honno y Sul cyntaf o Fai 1891. Nid heb wynebu cryn sarhad, a chamdriniaeth gorfforol ar dro, y llwyddodd ef a\u2019i gynorthwywyr i rannu tocynnau ar gyfer y cyfarfodydd yn y darn hwnnw o\u2019r ddinas. Ond bu llwyddiant. Fel y dywedodd Seth Joshua, petai\u2019r ardal yn cau ei drysau yn wyneb yr Efengyl, fe ddeuai i mewn trwy dyllau\u2019r clo."}]